**Sixten Boström** (s. 15. syyskuuta 1963 Helsinki) on suomalainen jalkapallovalmentaja ja entinen jalkapalloilija. Hän on toiminut vuodesta 2023 alkaen Veikkausliigassa pelaavan KuPSin apuvalmentajana.

Ura pelaajana
-------------

Boström aloitti uransa vuonna 1981 Helsingin Jalkapalloklubissa, missä pelasi kolme kautta ja siirtyi sen jälkeen BK Häckeniin Ruotsin Allsvenskaniin. Häckenissä Boström pelasi kaksi kautta. Hän palasi HJK:iin kaudeksi 1986 ja pelasi joukkueessa kaksi kautta. Urallaan Boström ehti pelata vielä lahtelaisessa FC Kuusysissä, singaporelaisissa Geylang Internationalissa ja Jurong Townissa sekä Finnairin Palloilijoissa, jossa hän lopetti ammattilaisuransa vuonna 1993. 

Boström pelasi urallaan 14 A-maaottelua ja teki niissä kaksi maalia. Hän voitti neljä Suomen mestaruutta, kaksi Singaporen mestaruutta ja yhden Suomen Cupin.

Ura valmentajana
----------------

Boström suoritti jalkapallovalmentajatutkinnon vuonna 1997. Hän työskenteli Mäkelänrinteen urheilulukiossa vuosina 1995–2001 sekä Suomen Palloliiton Uudenmaan piirin koulutuspäällikkönä 1994–2001. Pietarsaarelaisen FF Jaron päävalmentajana Boström toimi kaudesta 2002 kesään 2004, jolloin hän sai potkut. Jaro-pestinsä jälkeen Boström toimi Suomen Palloliiton alaisuudessa jalkapallomaajoukkueen kansainvälisissä tarkkailutehtävissä sekä Palloliiton koulutuspäällikkönä.

Marraskuussa 2007 Boströmin valittiin Örebro SK:n päävalmentajaksi Ruotsin Allsvenskaniin. Boströmin apuvalmentajaksi valittiin ruotsalainen Alexander Axén. Boströmin johdolla ÖSK sijoittui kaudella 2008 jo seitsemänneksi ja seuraavana syksynä sijoitus oli pykälää parempi europaikan jäädessä vain viiden pisteen päähän. Kaudella 2010 ÖSK voitti Allsvenskanissa pikkuhopeaa kolmannen tilan myötä.

Örebron menestyskauden 2010 jälkeen monet Boströmin avainpelaajat siirtyivät suurempiin seuroihin ja kaudella 2011 uudistunut ÖSK jäi Allsvenskanissa vasta sijalle 12. Valmennusjohto luotti huonosta kaudesta huolimatta edelleen suomalaisvalmentajaan, mutta lopulta kauden 2012 surkea voitoton alkukausi johti potkuihin kesäkuun alkupuolella.

Boström aloitti tammikuussa 2013 Boström HJK:n päävalmentajana. Boströmin johdolla HJK voitti ylivoimaisesti viidennen perättäisen Suomen mestaruuden. Boström sai osakseen kritiikkiä, kun HJK putosi jo Mestarien liigan toisella karsintakierroksella virolaiselle JK Nõmme Kaljulle. Boström erotettiin tehtävästä huonon alkukauden jälkeen huhtikuussa 2014.

Helmikuussa 2015 Boström jatkoi valmennusuraansa Major League Soccerissa pelaavan Columbus Crew’n apuvalmentajana. Kaudella 2015 Columbus pelasi Gregg Berhalterin ja Boströmin johdolla hienon MLS-kauden. Seura oli Itäisen divisioonan runkosarjan kakkonen ja voitti konferenssifinaalissa New York Red Bullsin. Kauden huipentanut MLS Cupin finaali päättyi kuitenkin 2–1 tappioon Portland Timbersille.

Boströmin pesti Columbuksessa päättyi 17. helmikuuta 2017, kun Seinäjoen Jalkapallokerho palkanneensa Boströmin uudeksi päävalmentajakseen Veikkausliigan kaudelle 2017. 2. kesäkuuta 2017 SJK ilmoitti, ettei Boström enää jatka tehtävässään.

Vuoden 2019 alussa Sixten Boström aloitti PK-35:n valmennuspäällikkönä.

Keväällä 2023 Boström palasi pitkän tauon jälkeen takaisin valmentajan tehtäviin, aloittaen KuPSin apuvalmentajana.

Saavutukset
-----------

### Pelaajana

* Suomen mestaruus 1981, 1987, 1989, 1991
* Suomen Cup 1981
* Singaporen mestaruus 1988, 1990

### Valmentajana

* Suomen mestaruus 2013
* MLS Cupin hopeaa 2015 (apuvalmentajana)

Lähteet
-------

1. ↑  Laitila, Johannes: Ei tullut kokkia, tuli valmentaja.  *Helsingin Sanomat*, 8.4.2013, s. B14. Artikkelin verkkoversio. Viitattu 29.4.2014.
2. ↑  Sixten Boström aloittaa SPL:n koulutuspäällikkönä *Palloliitto.fi*.  31.10.2005. Suomen Palloliitto.  Arkistoitu 29.4.2014. Viitattu 29.4.2014.
3. ↑  Sixten Boström Örebro SK:n peräsimeen *MTV Sport*.  30.11.2007.  Arkistoitu 29.4.2014. Viitattu 29.4.2014.
4. ↑  Entinen Jaro-valmentaja sai potkut Ruotsin pääsarjaseurasta Pohjalainen. Viitattu 10.6.2012.
5. ↑  Katariina Näreaho: Sixten Boström on HJK:n uusi päävalmentaja  9.10.2012. Radio City.  Arkistoitu 29.4.2014. Viitattu 29.4.2014.
6. ↑  Niemeläine, Jonne: HJK vahvisti Lehkosuon päävalmentajapestin *Yle Uutiset*.  29.4.2014. Viitattu 29.4.2014.
7. ↑  Crew SC hires former European head coach Sixten Boström as Assistant Coach *Columbus Crew*.  4.2.2015.  Arkistoitu 26.2.2017. Viitattu 25.2.2017.
8. ↑  Portland Timbers win 2015 MLS Cup with 2-1 victory over Columbus Crew *Oregon Live*.  7.12.2016. Viitattu 25.2.2017.
9. ↑  Simo Valakari on vapautettu SJK:n päävalmentajavastuusta *SJK2007.fi*.  17.2.2017.  Arkistoitu 24.8.2017. Viitattu 17.2.2017.
10. ↑  Sixten Boström ei jatka SJK:n päävalmentajana
11. ↑  PK-35 pestasi Sixten Boströmin valmennuspäällikökseen *yle.fi*.  12.12.2018. Viitattu 4.1.2019.

  


|  |  |  |
| --- | --- | --- |
| Edeltäjä:**Urban Hammar** | **Örebro SK:n päävalmentaja**2008–6/2012 | Seuraaja:**Per-Ola Ljung** |

|  |  |  |
| --- | --- | --- |
| Edeltäjä:**Antti Muurinen** | **HJK:n päävalmentaja**2013–4/2014 | Seuraaja:**Mika Lehkosuo** |

FF Jaron päävalmentajat
Börje Nygård (1966–1967) • Rainer Aho (1968–1970) • Matti Aarni (1971–1974) • Bjarne Sjöholm (1975–1977) • Esko Vikman (1978) • Ulf Larsson (1979) • Bjarne Sjöholm (1980) • Jan-Eric Holmberg (1981) • Kalle Jaskari (1982–1984) • Matti Huotari (1985) • Kalle Jaskari (1986) • Richard Wilson (1987–1989) • Kari Mars (1989) • Hannu Touru (1990–1993) • Antti Muurinen (1994–1996) • Veijo Wahlsten (1997) • Keijo Paananen (1997) • Jan Westerlund (1998) • Keijo Paananen (1999–2001) • Sixten Boström (2002–2004) • Hannu Touru (2004–2005) • Keijo Paananen (2006) • Niklas Widjeskog (2006) • Mika Laurikainen (2007–2009) • Alexei Eremenko Sr. (2010–2016) • Niklas Widjeskog (2016) • Kristian Heames (2016–)

Seinäjoen Jalkapallokerhon päävalmentajat
Thomas Dunne (2008) • Jari Kujala (2008) • Esa Haanpää (2009) • Tomi Kärkkäinen (2010) • Christoffer Kloo (2011–2012) • Simo Valakari (2012–2017) • Sixten Boström (2017) • Manuel Roca (2017) • Tommi Kautonen (2017) • Alexei Eremenko sr. (2017–)